୧୯୫୬ ମସିହାରେ ମାଲକାନଗିରି ଗୋଟିଏ ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ର ରୂପେ କାର୍ଯ୍ୟ କରୁଥିଲା । ୧୯୯୨ ମସିହାରେ କୋରାପୁଟ ଜିଲ୍ଲାରୁ ପୃଥକ୍ ହୋଇ ମାଲକାନଗିରି ଜିଲ୍ଲାର ମାନ୍ୟତା ପାଇଲା ପରେ ଜିଲ୍ଲା ସ୍ୱାସ୍ଥ୍ୟ ଚିକିତ୍ସାଳୟ ଅନୁଷ୍ଠିତ ହୋଇଅଛି । ୧୯୦୯ ରେ ମାଲକାନଗିରି ଏକ ଡିସପେନସାରୀ ଭାବରେ ୧୯୨୩ ମସିହାରେ ମାଥିଲି, ମୋଟୁ ଏବଂ ବାଲିମେଳାରେ ମଧ୍ୟ ଡିସପେନସାରୀ ଭାବରେ କାର୍ଯ୍ୟ କରୁଥିଲା । ସେହି ସମୟରେ ପଡିଆରେ ମଧ୍ୟ ଏକ ଆୟୁର୍ବେଦ ଡିସପେନସାରୀ ରୂପେ କାର୍ଯ୍ୟ କରୁଥିଲା । ରେଳ ବିଭାଗ ଓ ଦଣ୍ଡକାରଣ୍ୟ ଉନ୍ନୟନ ସଂସ୍ଥା ଏବଂ ବାଲିମେଳା ହାଇଡ୍ରୋ ବିଦ୍ୟୁତ୍ ପ୍ରଜେକ୍ଟ ତରଫରୁ ଏହି ଡିସପେନସାରୀର ଚଳାଇବା ଭାର ଦାୟିତ୍ୱ ନେଇଥିଲେ । ଏହା ସହିତ କେତେକ ମିଶିନାରୀ ଓ ମିଶିନାରୀ ଚିକିତ୍ସାଳୟ ମଧ୍ୟ ଜିଲ୍ଲାରେ ହିତାଧିକାରୀଙ୍କ ପାଇଁ କାର୍ଯ୍ୟ କରୁଥିଲେ ।
ଜାନୁଆରୀ 1 ତାରିଖ ୧୯୬୨ ମସିହାରେ ମାଲକାନଗିରି ଏକ ସବଡିଭିଜନ ଭାବରେ ଗଠିତ ହେଲା, ସେତେବେଳେ ଦଣ୍ଡକାରଣ୍ୟ ଉନ୍ନୟନ ସଂସ୍ଥା ୧୯୫୮ ରୁ ୧୯୮୮ମସିହା ପର୍ଯ୍ୟନ୍ତ କାର୍ଯ୍ୟକ୍ଷମ ଥିଲା । ଏହି ସଂସ୍ଥା ତରଫରୁ ବିଭିନ୍ନ ରାସ୍ତା ତଥା ସଡକ ପଥର ଉନ୍ନତି, ବିଚ୍ଛିନ୍ନାଞ୍ଚଳ ପାଇଁ ନଦୀ ଓ ଜଳଭଣ୍ଡାରରେ ଯିବା ଆସିବା ନିମନ୍ତେ ସୁବିଧା କରିଥିଲେ; ଏହାପରେ ରାଜ୍ୟ ସରକାର ଏବଂ ଜାତୀୟ ସ୍ୱାସ୍ଥ୍ୟ ମିଶନ ସହଯୋଗରେ ଜିଲ୍ଲାବାସୀଙ୍କୁ ସ୍ୱାସ୍ଥ୍ୟ ସେବା ଯୋଗାଇବା ପାଇଁ ଆଗେଇ ଆସିଲେ ।
ସମସ୍ତ ଜନସାଧାରଣ ନିକଟରେ ସ୍ୱାସ୍ଥ୍ୟ ସେବା ପହଞ୍ଚାଇବା ହେଉଛି ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ମୂଳ ଲକ୍ଷ୍ୟ ।ଆୟୁଷ ହେଉଛି , ଆୟୁର୍ବେଦ, ଯୋଗ, ୟୁନାନୀ, ସିଦ୍ଧ ଓ ହୋମିଓପ୍ୟାଥିକ ଚିକିତ୍ସାର ସମାହାର । ବିଭିନ୍ନ ପ୍ରକାର ସେବା ପ୍ରଚଳନ ଦ୍ୱାରା ଗ୍ରାମାଞ୍ଚଳର ଜନସାଧାରଣ ଭିନ୍ନ ଭିନ୍ନ ପ୍ରକାର ଚିକିତ୍ସା ସୁବିଧା ପାଇବାରେ ସହାୟକ ହେବ ।
ଅନେକ ପ୍ରକାରର ସ୍ୱାସ୍ଥ୍ୟ ଯୋଜନା ଲୋକମାନଙ୍କ ନିକଟରେ ପହଞ୍ଚାଇବା ପାଇଁ ପ୍ରୟାସ ଜାରି ରଖିଛି । ଜିଲ୍ଲାର ଆଦିବାସୀ ଓ ପଛୁଆ ଦୁର୍ଗମ ଅଞ୍ଚଳର ଲୋକମାନଙ୍କର ସ୍ୱାସ୍ଥ୍ୟ ସେବାରେ ସୁଧାର ଆଣିବା ପାଇଁ ଜିଲ୍ଲା ସ୍ୱାସ୍ଥ୍ୟବିଭାଗ ବିଭିନ୍ନ ପ୍ରକାର ସ୍ୱାସ୍ଥ୍ୟ ଯୋଜନାକୁ କାର୍ଯ୍ୟକାରୀ କରି ସଫଳତା ଦିଗରେ ଅଗ୍ରସର ହେଉଛି ।
ଜିଲ୍ଲାର ସମସ୍ତ ଜନସାଧାରଣଙ୍କୁ ଯଥେଷ୍ଟ ଗୁଣାତ୍ମକ, ପ୍ରତିଷେଧକ ଓ ରୋଗନାଶକ ସେବା ପ୍ରଦାନ କରିବା ପାଇଁ ଚେଷ୍ଟା କରୁଛୁ।
ଜନଜାତି, ଅନୁନ୍ନତ ପଛୁଆ ବର୍ଗ ତଥା ଦୁର୍ଗମ ଅଞ୍ଚଳର ଲୋକଙ୍କ ନିଟକରେ ସ୍ୱାସ୍ଥ୍ୟସେବା ଯୋଗାଇଦେବା।
ଏଲୋପାଥିକ ଚିକିତ୍ସା ସଙ୍ଗେ ସଙ୍ଗେ ଗ୍ରାମାଞ୍ଚଳରେ ହୋମିଓପାଥିକ ଓ ଆୟୁର୍ବେଦିକ ଚିକିତ୍ସା ମଧ୍ୟ ଯୋଗାଇଦେବା ।
ଜିଲ୍ଲାରେ ପୋଲିଓ ଓ କୁଷ୍ଠରୋଗକୁ ନିରାକରଣ କରିବା ସଙ୍ଗେ ସଙ୍ଗେ ଅନ୍ୟାନ୍ୟ ସଂକ୍ରାମକ ରୋଗକୁ ନିୟନ୍ତ୍ରଣ କରିବା।
ମାତୃମୃତ୍ୟୁ , ଶିଶୁ ମୃତ୍ୟୁ ଓ ନବଜାତ ଶିଶୁ ମୃତ୍ୟୁ ହାର ଯଥେଷ୍ଟ କମ୍ କରିବା ।
ମାଲକାନଗିରି ଜିଲ୍ଲାର ସମସ୍ତ ଲୋକମାନଙ୍କୁ ବିଭିନ୍ନ ପ୍ରକାର ରୋଗ ପାଇଁ ମାଗଣା ଔଷଧ ସହିତ ଚିକିତ୍ସା ସୁବିଧା ଯୋଗାଇଦେବା ।
ସମସ୍ତ ଚିକିତ୍ସାଳୟରେ ରହିବା ସହିତ ମାଗଣା ଔଷଧ ଓ ଡାକ୍ତରୀ ସେବା ପ୍ରଦାନ କରିବା।
ସମସ୍ତ ଡାକ୍ତର, ସେବିକା ଏବଂ ଅନ୍ୟ ସମସ୍ତ ସ୍ୱାସ୍ଥ୍ୟ କର୍ମଚାରୀମାନଙ୍କୁ କାର୍ଯ୍ୟଦକ୍ଷତା ଓ ଜ୍ଞାନ ବୃଦ୍ଧି ନିମନ୍ତେ ଜିଲ୍ଲା ସ୍ତରରେ ସ୍ୱତନ୍ତ୍ର ତାଲିମ ପ୍ରଦାନ କରି ସ୍ୱାସ୍ଥ୍ୟ ଶିକ୍ଷାର ଅଭିବୃଦ୍ଧି କରିବା ।
